laion/Wikipedia-Exotic huggingface dataset:
1958 בספורט

ערך מורחב – 1958 ג'ירו ד'איטליה - ארקול בלדיני (איטליה איטליה) טור דה פראנס - צ'אלי גאול (לוקסמבורג לוקסמבורג) וואלטה אספניה - ז'אן סטבלינסקי (צרפת צרפת) אליפות אירופה השישית באתלטיקה נערכה בסטוקהולם שוודיה. האתלטים הסובייטיים (ברית המועצות ברית המועצות) זכו במירב המדליות. ערכים מורחבים – אליפות צרפת הפתוחה 1958, אליפות וימבלדון 1958 אליפות אוסטרליה הפתוחה - אנז'לה בארט (בריטניה בריטניה) אליפות צרפת הפתוחה - ז'וז'ה קרמצי (הונגריה הונגריה) אליפות וימבלדון - אלתיאה גיבסון (ארצות הברית ארצות הברית) אליפות ארצות הברית הפתוחה - אלתיאה גיבסון (ארצות הברית ארצות הברית) אליפות אוסטרליה הפתוחה - אשלי קופר (אוסטרליה אוסטרליה) אליפות צרפת הפתוחה -מרווין רוז (אוסטרליה אוסטרליה) אליפות וימבלדון - אשלי קופר (אוסטרליה אוסטרליה) אליפות ארצות הברית הפתוחה - אשלי קופר (אוסטרליה אוסטרליה) ערך מורחב – גביע דייוויס 1958 נבחרת ארצות הברית (ארצות הברית) זכתה בגביע דייוויס לאחר ניצחון 2-3 על נבחרת אוסטרליה (אוסטרליה). מונדיאל 1958 - נבחרת ברזיל בכדורגל ניצחה בתחרות גביע אירופה לאלופות - ריאל מדריד זוכה בתואר, לאחר ניצחון על מילאן. רמון קופה (צרפת צרפת) זכה בתואר. יובנטוס זוכה בסקודטו. לאציו זוכה בגביע האיטלקי. אליפות אנגליה - וולברהמפטון וונדררס זוכה באליפות. גביע ה-FA - בולטון וונדררס זוכה בגביע. 6 בפברואר - האסון האווירי במינכן - כדורגלני מנצ'סטר יונייטד נהרגו בתאונה אווירית ראסינג קלוב זוכה באליפות. בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - סנטוס זוכה בתחרות אליפות ריו דה ז'ניירו בכדורגל -ואסקו דה גאמה זוכה באליפות שאלקה 04 זוכה באליפות גרמניה. שטוטגרט זוכה בגביע הגרמני ערך מורחב – עונת 1957/1958 בליגה הלאומית מכבי תל אביב זוכה בליגת העל בכדורגל. מכבי תל אביב תחרות גביע המדינה הסתיימה בשנת 1957. ריאל מדריד זוכה באליפות ספרד ברצלונה זוכה בקופה דל גנרליסימו ברזיל (ברזיל) זכתה באליפות ואורוגוואי (אורוגוואי) זכתה במקום השני. א.ס.ק. ריגה (ברית המועצות ברית המועצות) זוכה באליפות ליגת העל האיטלקית בכדורסל - אולימפיה מילאנו זוכה באליפות. אטלנטה הוקס ניצחה ב-NBA (ראה עונת 1957/1958 ב-NBA). אליפות ברית המועצות בכדורסל גברים - א.ס.ק. ריגה זוכה באליפות. הליגה היוגוסלבית בכדורסל - אוקק בלגרד זוכה באליפות. אליפות ישראל בכדורסל - מכבי תל אביב זוכה באליפות. ליגת העל הספרדית בכדורסל - ריאל מדריד זוכה באליפות. פורמולה 1 - מייק הות'ורן (בריטניה בריטניה) עם מכונית מתוצרת פרארי זכה באליפות הנהגים בסיום העונה שכללה 11 מרוצים. קבוצת ונוול זכתה באליפות היצרנים בעונה הראשונה בה התקיימה התחרות. בולטימור קולטס מנצחת את ניו יורק ג'איינטס 17-23 באליפות ה-NFL במשחק שנערך בניו יורק. נערכה בבודפשט שבהונגריה מ-31 עד 6 בספטמבר 1958. מדיה וקבצים בנושא 1958 בספורט בוויקישיתוף
מגלשות הרים

מגלשות הרים הם מתקן שעשועים שבו גולשים במורד הר בתוך מסלול במעין מזחלת בעלת גלגלים. המתקן הוא פיתוח של מזחלת. המסלולים הם בעצם צינורות מיוחדים (העשויים מפלדת אל-חלד או מפלסטיק מחוזק) שבתוכם גולשים הרוכבים בדומה לרכבת הרים אבל בניגוד לרכבת הרים במגלשות הרים לנוסע יש אפשרות לשלוט במהירות. מגלשת ההרים הארוכה ביותר בעולם נמצאת באנדורה באורך של 5.3 קילומטר. מגלשת ההרים הגבוהה ביותר בעולם נמצאת בשווייץ והיא מתחילה מגובה 2,971 מטר. מה שקדם למגלשות הרים היה מגלשה אלפינית, בשנת 1970 הציגה חברה גרמנית את המגלשה האלפינית הראשונה, ובשנת 1997 פיתחה החברה את רעיון למגלשות הרים ואף הציגה דגם של מגלשות הרים. רוב מגלשות ההרים מותקנות באתרי סקי כדי להגדיל את ההכנסה בחודשי הקיץ. כל המסלולים של מגלשות ההרים קלים להתקנה ללא צורך בעבודות בטון מלבד בנקודת ההתחלה. ברוב המסלולים של רכבות ההרים ישנם גשרים או מנהרות. מסלולים שבנויים מאלומיניום או מפלדת אל-חלד הם מסלולים שקל לתחזק אותם אבל העמידות שלהם נמוכה. אלמנטים שנמצאים ברוב מגלשות ההרים: המגלשה מתעקמת, סיבובים חדים ומעגלי ספירלה. מדיה וקבצים בנושא מגלשות הרים בוויקישיתוף
Ach Gott, wie manches Herzeleid, רי"ב 3

Ach Gott, wie manches Herzeleid (גרמנית: "הו אלוהים, מה רב כאב הלב"), רי"ב 3, היא קנטטה דתית שהולחנה על ידי יוהאן סבסטיאן באך לכבוד יום ראשון השני שלאחר חג ההתגלות ובוצעה לראשונה ב-14 בינואר 1725, בלייפציג. הקנטטה הולחנה בהתבסס על מזמור אשר חובר על ידי מרטין מולר בשנת 1587 כפרפרזה על מזמור לטיני שמיוחס לברנאר מקלרבו ועוסק בישו כמנחם ועוזר בעת מצוקה. אותו המנון משמש גם כבסיס לרי"ב 58. הקנטטה הולחנה לשלושה קולות מובילים (סופרן, אלט, טנור ובס), מקהלה בת 4 קולות, 4 קרן, טרומבון, 2 אבובים, 2 כינורות, ויולה ובאסו קונטינואו. מקהלה: Ach Gott, wie manches Herzeleid רצ'יטטיב ומקהלה (סופרן, אלט, טנור ובס): Wie schwerlich läßt sich Fleisch und Blut אריה (בס): Empfind ich Höllenangst und Pein רצ'יטטיב (טנור): Es mag mir Leib und Geist verschmachten אריה בדואט (סופרן ואלט): Wenn Sorgen auf mich dringen כוראל: Erhalt mein Herz im Glauben rein מדיה וקבצים בנושא Ach Gott, wie manches Herzeleid, רי"ב 3 בוויקישיתוף מידע על היצירה "Ach Gott, wie manches Herzeleid, רי"ב 3" באתר מיוזיק בריינז מידע על הקומפוזיציה "Ach Gott, wie manches Herzeleid, רי"ב 3" באתר AllMusic פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) קלאוס הופמן - מידע על הקנטטה, עמוד 9
טיסה 630 של רויאל אייר מרוק

טיסה 630 של רויאל אייר מרוק הייתה טיסה פנימית במרוקו, שהתרסקה כ-10 דקות לאחר ההמראה. הטיסה, שיצאה מנמל התעופה אגאדיר-אל-מסירה, התרסקה ב-21 באוגוסט 1994. כל 44 הנוסעים ואנשי הצוות נהרגו. זו הייתה ההתרסקות הקטלנית ביותר של מטוס ATR 42, נכון לאותה נקודת זמן. החקירה העלתה כי המטוס רוסק בכוונה על ידי הטייס. טיסה 630 הייתה טיסה סדירה של חברת רויאל אייר מרוק מאגאדיר שבמרוקו לקזבלנקה באמצעות מטוס מדגם ATR 42. כ-10 דקות לאחר ההמראה, בעוד המטוס מטפס לגובה 16,000 רגל, המטוס נכנס לצלילה חדה, והתרסק באזור הרי האטלס כ-32 קילומטרים צפונית לאגאדיר. בין 40 הנוסעים על המטוס היה נסיך כוויתי ואשתו. הנסיך היה אחיו של שר ההגנה של כווית. לפחות 20 מההרוגים לא היו מרוקאים, ובהם 8 איטלקים, 5 צרפתים, 4 הולנדים, 2 כוויתים ואמריקאי אחד. הוועדה שחקרה את ההתרסקות קבעה כי הטייס האוטומטי של המטוס נותק בכוונה על ידי טייס המטוס, יונס קייטי בן ה-32, אשר ריסק במכוון את המטוס. "Kuwaiti Prince dies in crash." "Crash that killed 44 was pilot suicide." Shreeya Sinha (26 במרץ 2015). "A History of Crashes Caused by Pilots' Intentional Acts". The New York Times. נבדק ב-2015-04-18. Moroccan authorities said that Younes Khayati, 32, the pilot of a Royal Air Maroc ATR-42 aircraft, intentionally disconnected the plane's automatic navigation systems on Aug. 21, 1994, and crashed the plane into the Atlas Mountains shortly after takeoff, killing all 44 people aboard. ... {{cite news}}: (עזרה)
מאיר ברנד (מנכ"ל)

מאיר ברנד (נולד ב-1970) הוא סגן נשיא בחברת גוגל העולמית, ומנהל השווקים המתעוררים ב-EMEA (רוסיה, המזרח התיכון ואפריקה). מאיר ברנד נולד בישראל ונקרא על שם סבו מאיר ברנד (אורבן) שעלה מפולין. מ-1988 עד 1991 שירת ביחידה עילית של חיל האוויר. מ-1991 עד 1994 למד לתואר ראשון בכלכלה באוניברסיטת תל אביב. במהלך לימודיו כיהן כנציג החוג לכלכלה באגודת הסטודנטים וכנשיא מועצת הסטודנטים. מ-1996 עד 1998 למד לתואר שני במנהל עסקים באוניברסיטת הרווארד. מ-1998 עד 1999 עבד בחברת הייעוץ העסקי בוז אלן אנד המילטון. מ-1999 עד 2001 כיהן כמנהל פיתוח עסקי בחברת excite@home, שהייתה ספקית שירותי אינטרנט שהפעילה גם מנוע חיפוש בעל אותו שם. מ-2001 עד 2002 כיהן כסמנכ"ל שיווק ומכירות בחטיבת ICQ של חברת AOL. מ-2002 עד 2005 כיהן כמנהל חטיבת העסקים הקטנים במיקרוסופט ישראל. בספטמבר 2005 מונה למנכ"ל גוגל ישראל והיה אחראי על הקמת החברה בישראל. בדצמבר 2009 מונה לחבר הנהלת גוגל אירופה ובנוסף החל לכהן כמנהל אזורי לפעילות גוגל בישראל, יוון ואפריקה. ב-2015 מונה למנהל השווקים המתעוררים בגוגל EMEA (רוסיה, המזרח התיכון ואפריקה). באוקטובר 2016 מונה לסגן נשיא בחברת גוגל העולמית. ברנד דובר את השפות אנגלית, ספרדית ופורטוגזית בנוסף לעברית. הוא נשוי ואב לשני ילדים. מעיין כהן, מאיר ברנד: "אני הכבשה השחורה במשפחה כי הלכתי לביזנס - אצלנו מעריכים בעלי תואר דוקטור, ולי אין", באתר TheMarker‏, 24 ביולי 2008 מאיר ברנד בפתיחת אירוע Think2013, סרטון באתר יוטיוב אליחי וידל, מאיר ברנד מנכ"ל גוגל ישראל מונה לסגן נשיא בגוגל העולמית, באתר TheMarker‏, 1 בנובמבר 2016 נועה פרג, ‏מנכ"ל גוגל ישראל מאיר ברנד ימונה לחבר הנהלת גוגל אירופה, באתר גלובס, 9 בדצמבר 2009
נבחרת טרינידד וטובגו בכדורגל

נבחרת טרינידד וטובגו בכדורגל (באנגלית: Trinidad and Tobago national football team) היא נבחרת הכדורגל הלאומית של טרינידד וטובגו. נחשבת לנבחרת הטובה ביותר כיום באיים הקריביים, ולזכותה 8 זכיות בגביע הקריביים. הדירוג הנוכחי של נבחרת טרינידד וטובגו ברשימת הדירוג של פיפ"א, הוא המקום ה-101 בעולם, נכון ל-19 בספטמבר 2024; הניקוד הוא 1,213.25 – ירידה של נקודה אחת לעומת ניקוד קודם. דירוג השיא 25 נמדד לראשונה ביוני 2001, והדירוג הנמוך ביותר 106 נמדד לראשונה באוקטובר 2010. ב-12 באוקטובר 2005, ניצחה הנבחרת את מקסיקו בתוצאה 2:1, במסגרת מוקדמות מונדיאל 2006. ניצחון זה הבטיח לנבחרת את המקום הרביעי בבית המוקדמות, ושלח אותה למשחק פלייאוף נגד בחריין על כרטיס לטורניר. במשחק הראשון בבירת טרינידד וטובגו, פורט אוף ספיין, סיימו הנבחרות בתיקו 1:1. במשחק הגומלין בבחריין ניצחה טרינידד וטובגו בתוצאה 1:0, ובכך העפילה לראשונה בתולדותיה לטורניר הגמר של גביע העולם בכדורגל. במונדיאל 2006 סיימה טרינידד וטובגו בתיקו 0:0 עם שוודיה, והפסידה לאנגליה 0:2 ולפרגוואי באותה תוצאה. היא דורגה במקום האחרון בבית והודחה מהמשך הטורניר. מספר שחקנים מהנבחרת שיחקו בעבר בפרמייר ליג, כגון דווייט יורק וסטרן ג'ון. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה אנגוס איב דווייט יורק מרווין אנדרוס סטרן ג'ון קורנל גלן שאקה היסלופ אוונס וייז ראסל לטאפי דניס לורנס נכון ל-23 במרץ 2024. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת טרינידד וטובגו בכדורגל בוויקישיתוף אתר האינטרנט הרשמי של נבחרת טרינידד וטובגו בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
סנטנה (מדיירה)

סנטנה (בפורטוגזית: Santana; במקור Santa Ana; מילולית: אנה הקדושה) היא רשות מקומית לאורך החוף הצפוני של האי מדיירה. האוכלוסייה נכון ל-2011 הייתה 7,719 על פני שטח של 95.56 קמ"ר. סנטנה כוללת שש פרגיזות, בסביבה הררית מחוספסת, רובן ממוקמות לאורך נהר העמקים. בפרגיזת סנטנה מספר התושבים הגדול ביותר. סנטנה ידועה בבתים המסורתיים שנבנו עם גגות משופעים, ומוגנים עם קש. רוב הבניינים ששרדו משמשים כיום אטרקציה תיירותית. פארק תיירותי נבנה על מנת להציג דוגמאות של ההיסטוריה המוקדמת של האי והתרבות; הפארק מתפרס על פני 7 דונמים, והמבקרים בו נחשפים לתרבות המדיירה ופורטו סנטו. מדיה וקבצים בנושא סנטנה בוויקישיתוף אתר האינטרנט הרשמי של סנטנה Instituto Nacional de Estatística
1959 בספורט

ערך מורחב – 1959 ג'ירו ד'איטליה - צ'אלי גאול (לוקסמבורג לוקסמבורג) טור דה פראנס - פדריקו בהמונטס (ספרד ספרד) וואלטה אספניה - אנטוניו סוארס (ספרד ספרד) ערכים מורחבים – אליפות צרפת הפתוחה 1959, אליפות וימבלדון 1959 אליפות אוסטרליה הפתוחה - מרי קרטר (אוסטרליה אוסטרליה) אליפות צרפת הפתוחה - כריסטין טרומן (בריטניה בריטניה) אליפות וימבלדון - מריה בואנו (ברזיל ברזיל) אליפות ארצות הברית הפתוחה - מריה בואנו (ברזיל ברזיל) אליפות אוסטרליה הפתוחה - אלכס אולמדו (ארצות הברית ארצות הברית) אליפות צרפת הפתוחה -ניקולה פייטרנג'לי (איטליה איטליה) אליפות וימבלדון - אלכס אולמדו (ארצות הברית ארצות הברית) אליפות ארצות הברית הפתוחה -ניל פרייזר (אוסטרליה אוסטרליה) ערך מורחב – גביע דייוויס 1959 נבחרת אוסטרליה (אוסטרליה) זכתה בגביע דייוויס לאחר ניצחון 2-3 על נבחרת ארצות הברית (ארצות הברית). נבחרת ארגנטינה (ארגנטינה) ניצחה את נבחרת ברזיל (ברזיל) ריאל מדריד (ספרד ספרד) זוכה בתואר בפעם הרביעית ברציפות, לאחר ניצחון על סטאד ריימס (צרפת צרפת). אלפרדו די סטפנו (ספרד ספרד) זכה בתואר. מילאן זוכה בסקודטו. יובנטוס זוכה בגביע האיטלקי. אליפות אנגליה - וולברהמפטון וונדררס זוכה באליפות. גביע ה-FA - נוטינגהאם פורסט זוכה בגביע. סן לורנסו זוכה באליפות. לראשונה נערכה אליפות ברזיל, כאשר הליגה הורכבה מאלופי המדינות השונות. התחרות נערכה לפי שיטת נוקאאוט בעלות שני משחקים. באליפות הראשונה זכתה קבוצת באהיה מהעיר סלבדור. אליפות סאו פאולו בכדורגל - פלמיירס זוכה בתחרות אליפות ריו דה ז'ניירו בכדורגל - פלומיננסה זוכה באליפות איינטרכט פרנקפורט זוכה באליפות גרמניה. "שוורץ-וייס אסן" זוכה בגביע הגרמני ערך מורחב – עונת 1958/1959 בליגה הלאומית הפועל פתח תקווה זוכה בליגת העל בכדורגל. מכבי תל אביב תחרות גביע המדינה. ברצלונה זוכה באליפות ספרד ברצלונה זוכה בקופה דל גנרליסימו נבחרת ברית המועצות (ברית המועצות) זוכה באליפות. א.ס.ק. ריגה (ברית המועצות ברית המועצות) זוכה באליפות ליגת העל האיטלקית בכדורסל - אולימפיה מילאנו זוכה באליפות. בוסטון סלטיקס ניצחה ב-NBA (ראה עונת 1958/1959 ב-NBA). אליפות ברית המועצות בכדורסל גברים - התחרות נערכה בין הנבחרות. נבחרת מוסקבה זוכה בתואר. הליגה היוגוסלבית בכדורסל - אולימפיה ליובליאנה זוכה באליפות. אליפות ישראל בכדורסל - מכבי תל אביב זוכה באליפות. ליגת העל הספרדית בכדורסל - ברצלונה זוכה באליפות. 22 בינואר - מייק הוטורן, אלוף העולם המכהן נהרג בתאונת מרוצים. פורמולה 1 - הסתיימה העונה שכללה 9 מרוצים. ג'ון ברבהם (אוסטרליה אוסטרליה) עם מכונית מתוצרת קופר זכה באליפות. בולטימור קולטס מנצחת את ניו יורק ג'איינטס 17-23 באליפות ה-NFL במשחק שנערך בבולטימור. מדיה וקבצים בנושא 1959 בספורט בוויקישיתוף
אביעד שר שלום באזילה

רבי אביעד שר שלום באזילה (מכונה השר שלום; ה'ת"מ, 1680 – ט"ו בתשרי ה'תק"ד, 3 באוקטובר 1743) היה רב וראש ישיבה, מקובל, מהנדס ואסטרונום יהודי-איטלקי. רבה של מנטובה. נולד במנטובה לרב מנחם שמשון באזילה שכיהן כרבה של העיר. למד אצל אביו ואצל רבי משה זכות ותלמידו רבי בנימין הכהן ויטאלי. בבגרותו דבק במקובל רבי יהודה בריאל שהיה לרבו המובהק. בשנת תפ"ט הוסמך לרבנות. בצעירותו רכש ידע רחב במדעים בני תקופתו, בדגש על אסטרונומיה והנדסה וחיבר חיבורים בתחומים אלו. רגיל היה לומר "כל החכמות למדתי במשך עשר שנים, אך חכמת התלמוד נער הייתי גם זקנתי ולא מצאתי כי אם שמץ מנהו". לאחר פטירת אביו[דרושה הבהרה] עמד במקומו בראשות הישיבה במנטובה וכיהן כרב העיר, תשובותיו ההלכתיות משוקעות בכתבי בני דורו כמו "פחד יצחק" של רבי יצחק למפרונטי ושו"ת הרב"ך. בעת הפולמוס נגד רמח"ל נמנה עם תומכיו. באופן כללי נמנה עם מחנה המצדדים בקבלה והקדיש לנושא את ספרו "אמונת חכמים" (מנטובה ה'ת"ץ, 1730). בחיבור "מטפחת ספרים" כתב הרב יעקב עמדין הגהות על ספרו זה. ביאורו על המחזה "תפתה ערוך" של רבו הרמ"ז, נדפס בוונציה ה'תע"ה (1715). מלבד חיבוריו, עסק גם בהגהת ספרים והכנתם לדפוס, הוא פיקח על הדפסת ספרי שולחן ערוך שנדפסו במנטובה בשנים תפ"ג-תפ"ד והגיה אותם, ויזם את הדפסת התנ"ך עם מנחת שי שיצאה לפועל רק לאחר מותו. שמואל יוסף פין, הערך "הר"ר אבי עד שר שלום בהרב מנחם שמשון באזילה", בתוך: כנסת ישראל, ורשה תרמ"ז, עמ' 6, באתר היברובוקס "באזיליאה, אביעד שר שלום", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ב, עמודים 276–277, באתר היברובוקס "משפחת באזילה-באזילאה-באסולה-באסלה", במהדורת 1901–1906 של האנציקלופדיה היהודית (באנגלית) ספרו אמונת חכמים, באתר ויקיטקסט מהדורה חדשה ע"פ כתב-היד המקורי של הספר, באתר ויקיטקסט אמונת חכמים, מנטובה ה'ת"ץ, באתר היברובוקס אמונת חכמים, ורשה תרמ"ח, באתר היברובוקס אביעד שר שלום באזילה, באתר "החכם היומי" אביעד שר שלום בן מנחם שמשון בזילה (1680?-1743), דף שער בספרייה הלאומית בהקדמת ספרו "אמונת חכמים" הוא כותב: "כל ימי גדלתי בין החכמים, הם הם כבוד מעלת אבא מארי זצ"ל, וכמהר"ר משה זכות, וכמהר"ר יהודה בריאל הוא היה רבי מובהק, וכמהר"ר בנימין הכהן, המה בצדקתם הורוני". שם כתב: "כי יודע כל שער עמי כי בימי חרפי למדתי חכמת הטבע וחכמת הכוכבים, עד שיצא לי שם בין הגוים בגלילות האלה". שם הגדולים, מערכת ספרים, ערך אמונת חכמים. תפתה ערוך, ויניציאה: ברגדין, תע"ה, באתר היברובוקס.
חיים נפתלי ויסבלום

הרב חיים נפתלי ויסבלום (תרצ"ב (1932-י"ד בתשרי תשע"ו, 26 בספטמבר 2015) כיהן כרבה של שכונת נוה שאנן בחיפה במשך למעלה מיובל שנים, ולפני כן כיהן כרבו של מושב שדה יעקב וראש ישיבת "תקות יעקב". נולד בסטניסלב שבגליציה לרב יעקב יצחק ויסבלום, רבה של שכונת הדר הכרמל, ולחנה שושנה (אייזן) נכדת האדמו"ר מסטרטין ואחות האדמו"ר רבי משה פינחס אייזן מברודי. למד בבית הספר "יבנה - נצח ישראל" בחיפה ואחר כך בישיבת פוניבז'. בתום לימודיו בישיבת פוניבז' הוסמך לרבנות על ידי הרבנים הראשיים לישראל, הרב איסר יהודה אונטרמן והרב יצחק נסים. לפני נישואיו כיהן כרבו של מושב שדה יעקב במשך מספר שנים, ובו היה ממייסדי ההישיבה התיכונית "תקות יעקב". בשנותיה הראשונות כיהן בה כר"מ ולאחר מכן עמד בראשה למספר שנים. בתשכ"ד מונה לרבה של שכונת נוה שאנן בחיפה ושימש במשרה זו במשך למעלה מ-51 שנים עד פטירתו. בתקופת כהונתו ייסד בתי כנסת ומוסדות תורניים. במקביל לרבנותו היה ממונה על תחום העירוב בצפון הארץ מטעם הרבנות הראשית. יסד והקים את מקווה הטהרה בשכונת נוה שאנן. לימד גמרא, הלכה ותורה שבעל פה באולפנת סגולה, במכללת שאנן ובישיבת ההסדר מעלות, ושימש ראש כולל ההלכה בישיבה. כן ערך ספרים בתחום ההגות וההלכה, כמו "יד רא"ם" ו"סוגיות בקדשים". נפטר בערב חג הסוכות, תשע"ו ונקבר בבית הקברות היהודי בהר הזיתים. למשפחת ויסבלום שורשים בחסידות זידיטשוב וחסידות סטרטין. מצד אביו היה דור שביעי בן אחר בן לרבי אלימלך ויסבלום מליז'נסק ונכד האדמו"ר ר' צבי הירש מזידיטשוב בעל ה"עטרת צבי". אחיו הרב יהודה צבי היה משגיח בישיבת "קרלין" בבני ברק. אחיו הרב אורי וייסבלום הוא משגיח ישיבת נחלת הלויים. אחותו פנינה נישאה לרב משה שלמה סלונים, שהיה ראש רשת החינוך של מוסדות חב"ד בישראל. אחותו מרים רבקה נשואה לרבי יצחק מנחם וינברג, האדמו"ר מטולנה. בנו הרב ד"ר משה הוא רב בית הכנסת הגדול באנאפוליס, מרילנד, ומחבר ספרים. בנו הרב אורי הוא חתנו של האדמו"ר רבי שמואל ברזובסקי, ראש הישיבה הקטנה לבחורים "נתיבות שלום" בביתר של חסידות סלונים. חתניו הם הרב דוד אברהם מנדלבוים, שכתב וערך מאות ספרים; הרב מרדכי זילברשטיין, מגיד שיעור בישיבת גור באשדוד; הרב נחמן יוסף וילהלם, משגיח הישיבה הקטנה "חזון נחום" בבני ברק; הרב ברוך וינגוט, מגיד שיעור בישיבת גור בירושלים; והרב צבי גינזבורג, דיין וראש ישיבה באשדוד. מדיה וקבצים בנושא חיים נפתלי ויסבלום בוויקישיתוף משה וייסברג, אבל בחיפה: הגאון רבי חיים נפתלי ויסבלום זצ"ל, באתר בחדרי חרדים אריה יואלי, ‏ברוך דיין האמת: הרב נפתלי וייסבלום זצ"ל, באתר "סרוגים", 26 בספטמבר 2015 הרב חיים נפתלי וייסבלום הלך לעולמו. סיקור מסע הלוויה, סיקור הלוויה של הרב ויסבלום באתר "חי פה" שעוסק בכל המתרחש בחיפה ח"כ מוטי יוגב, ‏ח"כ מוטי יוגב סופד לרב נפתלי וייסבלום זצ"ל, באתר "סרוגים", 26 בספטמבר 2015 ברוך שרגר, ‏המשך לדמותם של הרב קוק ור' אריה לוין / הספד לרב נפתלי וייסבלום, באתר "סרוגים", 28 בספטמבר 2015
עיר האלוהים (סרט)

עיר האלוהים (בפורטוגזית: Cidade de Deus) הוא סרט קולנוע ברזילאי מאת הבמאי פרננדו מאירלס, על פי ספרו של פאולו לינס. הסרט מתאר את הפאבלה הענייה ומוכת הפשע סידאג'י ג'י דאוש אשר ממערב לריו דה ז'ניירו. בין השנים 2002 ו-2004 זכה הסרט בפרסים בינלאומיים רבים ובקטגוריות מגוונות, ואף היה מועמד לארבעה פרסי אוסקר. פרט אשר מייחד את הסרט מבחינה הפקתית הוא שכל השחקנים בסרט היו שחקנים בלתי מקצועיים, פרט לאחד. השחקנים אותרו והוכשרו במיוחד עבור הסרט. בשלב קדם ההפקה הופצו בערים בברזיל כרוזים הקוראים לצעירים בעלי שאיפות משחק לבוא לאודישנים. בהמשך, לאחר ניפוי, הוחלט מי יהיו השחקנים והניצבים בסרט. דבר נוסף המייחד את הסרט הוא העובדה, שהדיאלוגים בתסריט לא נכתבו מראש, אלא נוצרו תוך כדי אלתור על ידי השחקנים שהגיעו לשלבים האחרונים של האודישנים, ושהתבקשו לשחק את החיים המוכרים להם, לפי קווים כלליים בלבד שנמסרו להם מראש. עיר האלוהים היא פאבלה דלת אמצעים בריו דה ז'ניירו של שנות ה-60. בפתיחת הסרט, רוקט נכנס לפלאשבק ובו שלישיית גנבים נופלת במהלך שוד לתרגיל של ליל דייס, אשר הורג את אחיו של רוקט. במשך השנים, הופך דייס (שעתה קרוי ליל זה) למנהיג כנופיית הסמים של הפאבלה ורוצח ילד קטן. רוקט מצטרף לחבורת היפים ואוהב להתעסק בצילום. בעת קרב יריות, מצלם רוקט את שחיתות המשטרה, שלוקחת את כספו של ליל ומשחררת אותו, ואת כנופיית הילדים נוקמת בליל ורוצחת אותו. לאחר התלבטות, מחליט רוקט לשלוח לעיתונות רק את תמונת גופתו של ליל זה. בסיום הסרט נראים הילדים מתכננים להשתלט על עסקי הסמים בפאבלה. עלילת הסרט מבוססת ברובה על סיפורים אמיתיים. אתר האינטרנט הרשמי של עיר האלוהים (באנגלית) "עיר האלוהים", במסד הנתונים הקולנועיים IMDb (באנגלית) "עיר האלוהים", באתר נטפליקס "עיר האלוהים", באתר AllMovie (באנגלית) "עיר האלוהים", באתר Rotten Tomatoes (באנגלית) "עיר האלוהים", באתר Box Office Mojo (באנגלית) "עיר האלוהים", באתר Metacritic (באנגלית) "עיר האלוהים", באתר אידיבי "עיר האלוהים", באתר סרט "עיר האלוהים", במסד הנתונים הקולנועיים KinoPoisk (ברוסית) עיר האלוהים, 10 שנים אחרי, הסרט המלא, באתר ynet ביקורת על הסרט, אלון רוזנבלום, seret.co.il ביקורת על הסרט באתר "עין הדג" דף הסרט, באתר seret.co.il ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אריק השלישי, מלך דנמרק

אריק השלישי (בדנית: Erik III; ‏1120 לערך – 27 באוגוסט 1146) היה מלך דנמרק מ-1137 ועד שהתפטר מתפקידו זמן קצר לפני מותו. הוא היה נכדו של אריק הראשון ואחיינו של אריק השני, שאותו הוא ירש על כס המלכות. הוא היה המלך הדני הראשון והיחידי עד כה שהתפטר מתפקידו. על רקע ירושת כתרו התחוללה מלחמת אזרחים, בין סוון השלישי, קנוט החמישי וולדמר הראשון. אריק נולד באי פין. אמו הייתה הנסיכה רגנהילד, בתו של המלך אריק הראשון ואביו היה האציל הדני, האקון סוניבסון, נינו של המלך מגנוס הראשון ("הטוב"), שהיה מלך דנמרק ונורווגיה. אריק היה אחיינו של אריק השני, מלך דנמרק והוא נלחם לצדו בקרב פוטביק ב-1134 וירש אותו כאשר הוא נרצח ב-1137. לא ידוע הרבה על תקופת מלכותו של אריק השלישי. כרוניקנים בני התקופה חלוקים על אישיותו כמלך והם תיארו הן אדם פסיבי ולא החלטי והן לוחם אמיץ לב ונחוש. אריק נאלץ להילחם על כס מלכותו כנגד בן דודו, האנטי-מלך אולף הארלדסון. אולף ביסס את כוחו בסקונה ב-1139 וניסה להדיח את אריק מכס המלכות, עד שאריק הביסו והרגו ב-1141 ליד הלסינגבורג. במהלך מלחמות האזרחים, פלשו הונדים לחופי דנמרק ולא נתקלו בהתנגדות של ממש. אריק תמך במגנוס הרביעי, מלך נורווגיה ובזיגורד סלמבה במלחמת האזרחים הנורווגית. הוא פעל להגדלת כוחה של הכנסייה, בעיקר של מנזר קנוט הקדוש באודנסה, והיו לו יחסים קרובים עם אסקיל, בישוף רוסקילדה. ב-1146 התפטר אריק מתפקידו, המלך הדני היחיד שעשה כן, מסיבות בלתי ידועות. הוא פרש למנזר קנוט הקדוש, שם מת ב-27 באוגוסט אותה שנה ושם הוא נקבר. ניתן להסביר את התפטרותו בהקשר למסקנה שהוא הגיע כי הוא חסר יכולת לשלוט, או בשל מחלתו שממנה מת בסופו של דבר. כינויו של אריק היה "הכבש" (בדנית: Lam). ניתן לפרש כינוי זה בהקשר לשה האלוהים, שכן הוא היה אדם אדוק בדתו, מתון ונדיב, או שהוא מצביע על היותו מלך חלש ורך לבב. ב-1144 הוא נשא לאישה את לוטגרד מזלצודל, נישואים שמצביעים על ההשפעה הגרמנית ההולכת וגוברת שהייתה על דנמרק. הזוג לא הביא ילדים לעולם למרות שלאריק היה בן מחוץ לנישואין, מגנוס. מדיה וקבצים בנושא אריק השלישי, מלך דנמרק בוויקישיתוף
אברהם מאיר אפשטיין

הרב אברהם מאיר הלוי אפשטיין (ה'תפ"ו, 1725 – א' באדר א' ה'תקל"ב, 5 בפברואר 1772) היה רב העיירה ליסקובי בליטא ולאחר מכן אב"ד העיר מוש-חדש. נולד בשנת ה'תפ"ו לרב אריה לייב הלוי אפשטיין שהיה אז מגיד מישרים בעיר הורדנה והיה אחד משני האנשים היחידים שזכו לקבל מהגאון מווילנא הסכמה על ספריהם, ונקרא בשם מאיר. כילד נחשב לעילוי ואביו לימדו בעצמו גמרא ושולחן ערוך ואת כל חידושיהם רשם בספר שקראו בשם דברי חידוד אך לא זכה להוציאו לאור. נישא לשרה ובשנת ה'תק"י בהיותו כבן 24 בלבד התמנה לרב העיר ליסקובי ולאחר שנתיים בשנת ה'תקי"ב מונה לרב ואב"ד העיר מוש-חדש תפקיד בו כיהן עד סוף ימיו. היה תלמיד של המגיד ממזריץ' והיה בקשר עם תלמידו רבי חיים מאמדור. בשנת ה'תקט"ז חלה ונטה למות, ולאחר תפילות רבות של בני קהילתו והוספת השם אברהם לשמו, שב לאיתנו, ומאז נקרא הרב אברהם מאיר. בשנת ה'תקל"א חלה שוב לכמה חדשים ולאחר שהיה נראה כי כבר החלים לגמרי, בא' באדר ה'תקל"ב נפטר בהיותו בן 46. כתב חיבורים רבים אך לא זכה להוציאם לאור עולם וחלקם אבדו במרוצת השנים. הרבה מחידושיו הובאו בספר מחנה אפרים לנכדו הרב אפרים מרדכי הלוי אפשטיין מחבר ספר הביוגרפיה גבורות ארי על בעל הפרדס. מחיבוריו: שביל נהיר - חידושים על הש"ס ועל הרמב"ם. דברי ידידים - חידושים על הש"ס ועל הרמב"ם. מהדורא בתרא - חידושים על הש"ס ועל הרמב"ם. קול יהודה - חידושים על הש"ס ועל הרמב"ם. ספר הדרושים - דרשות שנשא בין השנים ה'תקי"א - ה'תקל"ב. ויכוח גר ותושב - ספר מוסר. שו"ת - שאלות שנשאל בהלכה והתשובות שהשיב. צוואתו נדפסה בספר גבורות ארי לתולדות אביו. בספר גבורות הארי (תולדות חייו של אביו רבי אריה) מהדורה שנייה בחלק של תולדות חייו של רבי אברהם. שם. את רשימת חיבוריו ניתן למצוא בצוואתו שנדפסה בספר גבורות הארי על תולדות אביו.
איקני

שבט האיקני היה שבט של קלטים בריטונים, שחי באנגליה באזור מחוז נורפוק, בין המאה הראשונה לפני הספירה לבין המאה הראשונה לספירה. עדויות ארכאולוגיות של שבט האיקני כוללות בעיקר טבעות ומטבעות. השבט החל לייצר מטבעות בסביבות שנת 10 לפני הספירה. האיקני היו היחידים באנגליה שטבעו את שם השבט שלהם על המטבעות. איורים נוספים כגון סוסים, חזירי בר ופרחים נמצאו על המטבעות. המלך פרסוטאגוס, בעלה של בודיקיאה, היה מלכם של בני שבט האיקני. שטח זה היה מחוץ לאזור השלטון הרומי, ומאחר שהשבט תמך ברומאים בזמן הכיבוש הרומי בשנת 43 לספירה, זכה השבט לאוטונומיה מסוימת מהקיסר קלאודיוס. לאחר מותו של פרסוטאגוס סופחה ממלכתו לתחום השלטון הרומאי, ובהתאם איבדו האצילים את מעמדם ורכוש המלך הפך רכוש המושל הרומי. על פי טקיטוס, בודיקיאה הולקתה, ובנותיה נאנסו. כתוצאה מכך, שבט האיקני יצא במרד מול הרומאים בהנהגת בודיקיאה. במהלך המרד כבשה והרסה בודיקיאה את קאמולודונום, ורולאמיום ולונדיניום. המרד דוכא לאחר שהמצביא הרומי גאיוס סואטוניוס פאולינוס אסף צבא והביס את המורדים בקרב ווטלינג סטריט. בודיקיאה - ראש שבט האיקני שהנהיגה מרד נגד השלטון הרומאי ששלט באיים, בשנת 60 לספירה. פרסוטאגוס - מלך שבט האיקני ובעלה של בודיקיאה. מדיה וקבצים בנושא איקני בוויקישיתוף איקני, באתר אנציקלופדיה בריטניקה (באנגלית) http://www.wildwinds.com/coins/celtic/britain/iceni/i.html http://www.historyfiles.co.uk/KingListsBritain/BritainIceni.htm